
Statisztikát és információelméletet integráló mértéket alkalmazó dinamikus algoritmus mesterséges neurális hálózat tanítására

A Mesterséges Intelligencia/Gépi Tanulás és az Adattudomány széles körben elterjed módszerei között tartják számon a mesterséges neurális hálózatokat. Ezen modell felépítésének fontos kulcseleme a hálózat súlyainak tanítása algoritmikus módszerekkel.
Jelen (O)TDK dolgozat egy új tanítómérték és egy új tanítóalgoritmus bevezetését és részletes elemzését tűzi ki célul. A tanítás megoldására a Levenberg-Marquardt (LM) algoritmust használja alapként, MultiLayer Perceptron (MLP) neurális háló modell mellett. A megoldás más modellstruktúrákra (pl. mélyhálók) és más tanító algoritmusra (pl. ADAM) is működőképes. Az implementáció Python környezetben történt.
A kutatás egyik fő újdonsága az (eredetileg is gyorsítási céllal létrehozott) LM algoritmus további gyorsítása két új technikával. A másik, igen lényeges előrelépés egy új hibamérték bevezetése, amely Silva és társai által (2008) [1] bemutatott hiba általunk kidolgozott továbbfejlesztése: az ún. abszolútérték exponenciális hiba.
Az új algoritmus nagyszámú benchmark adathalmazon került validálásra három fő szempont szerint: modellpontosság, tanítási sebesség és algoritmusstabilitás. Az újonnan bevezetett tanulóalgoritmusról elmondható, hogy önszabályzó módon, dinamikusan integrálja a statisztikát és információelméletet, továbbá, a kapcsolódó, releváns tudományos irodalomban fellelhető aktuális eredményekhez képest számos szempont szerint jobb eredményt képes elérni.
A kutatás a szerző és a témavezető közös munkája, pl. az Elsevier CRediT author statement [2] alapján a hozzájárulások a következőképpen határolhatóak el:
- Dr. Viharos Zsolt János: Koncepció, Módszertan, Validáció, Formális elemzés, Infrastruktúra, Írás - eredeti változat, Írás - ellenőrzés & szerkesztés, Szupervízió, Projekt adminisztráció, Finanszírozás
- Szűcs Ágnes: Módszertan, Szoftver, Validáció, Formális elemzés, Vizsgálat, Adat management, Írás - eredeti változat, Vizualizáció
ACM besorolás:
- Computing methodologies/Machine learning/Machine learning approaches/Neural networks
- Computing methodologies/Machine learning/Learning paradigms/Supervised learning/Supervised learning by classification
- Computing methodologies/Machine learning/Learning settings/Batch learning
[1] L. M. Silva; J. M. de Sá; L. A. Alexandre: "Data classification with multilayer perceptrons using a generalized error function", Neural Networks, Vol. 21, pp. 1302-1310, 2008
[2] https://www.elsevier.com/authors/policies-and-guidelines/credit-author-statement, 2023.01.06.



